google/wiki40b huggingface dataset:
Arturo Umberto Illia

Bakgrunn

Han var sønn av Emma Francesconi og Martín Illia, som opprinnelig var italiensk-argentinske innvandrere fra Lombardia-regionen. Han studerte medisin ved Universitetet i Buenos Aires i 1918. Dette året ble han med i bevegelsen som støttet en ny universitetetsreform i Argentina (Reforma Universitaria), som først dukket opp i byen Córdoba, og som la grunnlaget for en fri, åpen og offentlig universitetssystem som skulle være mindre påvirket av den katolske kirke. Denne utviklingen endret konseptet og administrasjonen av all høyere utdanning i Argentina, og i en god del av andre land i Latin-Amerika. Som en del av hans medisinske studier begynte Illia å arbeide ved San Juan de Dios Hospital i byen La Plata.
Den 15. februar 1939, giftet han seg med Silvia Elvira Martorell, og de hadde tre barn sammen: Emma Silvia, Martín Arturo og Leandro Hipolito. Sønnen Martín Illia ble valgt til Kongressen i 1995, og hadde dette embetet frem til sin død i 1999. Arturo Illia var medlem av en gruppe radikale militante sammen med sin bror, Italo.

Politiker

Som følge av valgene som fant sted 10. mars 1940 ble Illia valgt til visepresident-guvernør i provinsen Córdoba, under ledelse av Santiago del Castillo, som ble valgt til guvernør. Han hadde denne rollen i den provinsielle regjeringen som ble erstattet av diktaturstyret til General Pedro Ramírez i 1943.
Etter fallet av den populistiske regjeringen til Juan Perón i 1955, var det en lang periode med politisk ustabilitet i hele Argentina. I denne perioden hadde hæren stor innflytelse over politikken i landet, og selv om enkelte valg fortsatt ble holdt, ville disse være sterkt preget av en betydelig mangel på legitimitet, og de politiske partiene som hadde mest støtte blant befolkningen var blitt utestengt i denne perioden.
Fra 1955 til 1963 hadde landet fem presidenter, hvorav bare en disse var demokratisk valgt. Arturo Frondizi, som styrte landet fra 1. mai 1958 til 29. mars 1962, ble styrtet i et nytt statskupp. Også denne gangen ledet av militæret. Illia tok over som president i 1963, men ble avsatt med hærens medvirkning i 1966. Han døde i januar 1983, da han var 83 år gammel.
Ørnfjorden

Ørnfjorden er en fjordarm av Øyfjorden på Senja i Lenvik kommune i Troms. Den har innløp mellom Purkneset i vest og Keipneset i øst, og går 4 kilometer sørover til Ørnfjordbotn. Fjorden ligger mellom de bratte fjellene Grytetippen (885 moh) og Barden (659 moh).
Fiskeværet Fjordgård ligger på vestsida av fjorden, like sør for Purkneset. På østsida er eneste bosetning gården Ørnfjordbotn helt innerst i fjorden. Fylkesvei 275, inkludert Senjas lengste tunnel, Fjordgårdtunnelen, går langs vestsida av fjorden.
Pseuduraecha

Utseende

Middelsstore, slanke, lyst grønnlig brune trebukker. Pronotum har en kort pigg på hver side. Dekkvingene er forholdsvis smale, med en uregelmessig, hvit lengdestripe.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (det sørlige Kina).
Pseudotorynorrhina japonica

Utseende

En middelsstor (25-29 millimeter), nokså bred, metallisk farget gullbasse. Hos denne slekten har ikke hannene noe fremspring i pannen, hodet er flatt og avlangt firkantet. Arten er svært variabel i fargen.

Utbredelse

Arten lever i Kina og Japan.
José Luis Rodríguez

Landslaget

Han ble tatt ut i Panamas tropp til VM i fotball 2018 i Russland.
Fangcheng (Fangchenggang)

Fangcheng (kinesisk: 防城区; pinyin: Fángchéng Qū) er et bydistrikt i byprefekturet Fangchenggang i den autonome region Guangxi i Folkerepublikken Kina.
Fangcheng har et areal på 2.445 kvadratkilometer og teller 370.000 innbyggere (2004).
Vestoppland kammerkor

Vestoppland Kammerkor (VOK) ble stiftet og startet opp høsten 1990, og hadde sin første konsert januar 1991. Koret har hovedbase på Gjøvik, men medlemmene kommer også fra Toten og Lillehammer-området. I dag består koret av rundt 25 medlemmer. Mange av medlemmene har en eller annen musikkutdannelse, og jobber på forskjellige områder innen musikkfeltet, og en del går regelmessig til vokal- undervisning. I sesongen 2015 har koret fast tilknyttet sangpedagog.

Mål

Korets målsetting er å arbeide seriøst med korlitteratur fra forskjellige stilarter og tidsepoker slik at koret kan presentere seg som et interessant kulturtilbud på nasjonalt og internasjonalt nivå

Korets musikalske profil

Vestoppland Kammerkor har de siste årene hovedsakelig hatt sitt musikalske ståsted i klassisk og nyere kirkemusikk. Koret har medvirket på flere prosjekter i samarbeid med Innlandet filharmoniske orkester, der større korverk som Mozarts Requiem, Händels Messias og Bachs Juleoratorium har blitt oppført. VOK deltok også på Kirsten Flagstadfestivalen i 2011, med Brahms Requiem i et samarbeid med Kringkastingsorkesteret
I tillegg til større verk står en rekke enkeltstående, kjente korkomposisjoner på repertoarlisten, som verker av Mendelssohn, Nysted og Schönberg.
Et annet kjernerepertoar i VOK er folkemusikk. I 2004 ga koret ut en cd med folkemusikk arrangert av Henrik Ødegaard, og i 2009 vant koret klassen for folkemusikk i Grieg International Choir Festival i Bergen. I tillegg til dette har VOK også et hjerte for musikk av yngre samtidskomponister, både verdslige og sakrale.  Fra sesongen 2013/2014 komponister som Torbjørn Dyrud og Eric Whitacre.
VOK samarbeider gjerne med andre kor og musikere og har deltatt på mange felleskonserter. Koret var i flere år fast kor på Peer Gynt-stevnet på Gålå, og har de seneste år vært med under festspillene i Elverum.

Utgivelser

2004«Fryd», Lokale folketoner arrangert av Henrik Ødegaard  
2011«I den kalde vinter», julesanger

Meritter

1993Syng for oss, Bergen: 2.-plass
1995Syng For Oss, Bergen: Førstepris i kammerkorklassen
19985. Concorso Corale Internazionale, Italia: Gulldiplom i kategori A1
1998Landskonkurranse for kor, Ålesund: 2.-plass
2000Kor-olympiade i Linz, Østerrike: Gullmedalje og femteplass i kammerkorklassen
2006Sligo Choral festival, Ireland: Første pris i folkemusikk- og internasjonal klasse.
2015 Canta el mar, Spania: Gulldiplom og tredjeplass i folkemusikk, Gulldiplom og sjetteplass i sakral klasse. (resultater)
70. motoriserte infanteribrigade

70. motoriserte infanteribrigade (russisk:70-я отдельная гвардейская мотострелковая бригада (Россия)) er en brigade forlagt til Ussurijsk som del av 5. kombinerte armé i Østre militærdistrikt i Russland.
Parentelopes

Levevis

Larvene lever vanligvis i stammene på storvokste urter.

Utbredelse

Arten er utbredt i Vietnam.
Dynastes maya

Utseende

En stor (kroppslengde hos hannene 65-90 millimeter), kraftig bille.  Kroppen er sylindrisk, glatt og skinnende, dekkvingene gulgrå bortsett med brune flekker. Pronotum er ofte brunsvart. Beina er svarte. Hannen har et krumt horn på hodet som danner en klype mot et krumt horn, med en gul hårbrem på undersiden, på pronotum. Hornene er en del mindre enn hos de største artene, hornet i pannen har et par tenner i midten, hornet på pronotum er kløvd i spissen. På hver side av pronotum er det en rett pigg.

Levevis

Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.

Utbredelse

Arten lever i Mexico, Guatemala og Honduras.
Chrysolampinae

Utseende

Små, vakkert metallisk fargede snyltevepser. Antennene er 13-leddete.

Levevis

Disse snyltvepsene parasiterer larver av biller (glansbiller, trebukker og snutebiller).
Cercyonis

Utseende

Middelsstore, brune sommerfugler. Vingenes overside er brun med små øyeflekker. Undersiden har tallrike mørke tverrstreker, med nokså stor øyeflekker langs ytterkanten, på undersiden av forvingen med et stort, lyst felt i den ytre delen.

Utbredelse

Slekten er utbredt i Nord-Amerika.
Weidendammer Brücke

Weidendammer Brücke er en 73 meter lang bro hvor Friedrichstrasse krysser elven Spree i ortsteilen Mitte, og er den tredje eldste broen i det gamle sentrum av Berlin i Tyskland.
Fredrik Vilhelm av Brandenburg fikk bygget en trebro på stedet i 1685, som ble erstattet av en støpejernsbro i 1824. Da denne raskt ble for liten ble den erstattet av dagens bro, som ble bygget i 1895/1896.
Under slaget om Berlin mot slutten av andre verdenskrig, var broen en av de få broene over Spree som ikke var ødelagt. Broen ble holdt av russiske styrker, og natten 1. mai 1945 ble broen forsøkt stormet med en panservogn fra 11. SS Pansergrenaderdivisjon «Nordland» i spissen, for å la hundrevis av tyske soldater og sivile slippe unna. Forsøket mislyktes og panservognen ble ødelagt. Det var flere forsøk på å ta broen, og under att av disse klarte Martin Bormann og Artur Axmann å komme over, etter å ha rømt fra førerbunkeren etter Adolf Hitlers selvmord.
Zikanita

Utseende

Middelsstore, mørkbrune trebukker. Antennene er omtrent så lange som kroppen. Pronotum har en butt tann i midten av hver sidekant og er betydelige bredere enn langt. Dekkvingene ender i en spiss tann.

Levevis

Larvene lever i død ved.

Utbredelse

Slekten er utbredt i Sør-Amerika (Brasil, Ecuador, Peru og Bolivia).
Ptinosoma

Utseende

Nokså små, brune trebukker. Slekten ligner overflatisk på tyvbiller i slekten Ptinus. Antennene er litt lengre enn kroppen. Pronotum har rundede sidekanter uten pigger. Dekkvingene er hvelvede.

Utbredelse

Slekten lever på New Zealand.
Duiliu Zamfirescu

Bøker

Han er mest kjent for sine romaner Viața la țară («Landsliv), Tănase Scatiu og În război («I krig»), som han skrev mellom 1894 og 1897. Handlingen i dem foregår mellom 1868 og 1877. Han kalte disse tre romaner for Comăneșteanu-familiens historie. Han skrev to romaner til om den samme familien- Îndreptări («Rettelser») og Anna-ceea ce nu se poate (Anna – eller Det umulige), men de ble ikke like vel mottatt av kritikerne som de første tre.
Harald Schjelderups hus

Harald Schjelderups hus er en bygning ved Universitetet i Oslo som er en del av campus Gaustad. Den huser primært Psykologisk institutt og deler av Institutt for helse og samfunn ved Det medisinske fakultet. I tillegg huser bygningen et midlertidig senter for fremragende forskning, Senter for tverrfaglig forskning på rytme, tid og bevegelse, et samarbeid mellom Psykologisk institutt, Institutt for informatikk og Institutt for musikkvitenskap.
Harald Schjelderups hus ligger rett ved siden av Rikshospitalet, som også holder til i de nærmeste nabobygningene. Det har adressen Forskningsveien 3A.
Urania

Astronomi og navigasjon

Urania har gitt navn til observatorier som eksempelvis Urania in Berlin, Budapest, București, Wien, Zürich, Antwerpen og Uranienborg på øya Ven. Asteroidebeltet 30 Urania er også oppkalt etter henne.
Hos Universitet i São Paulo forestiller logoen for instituttet for astronomi, geofysikk og atmosfæriske vitenskaper Urania. Det offisielle seglet til den amerikanske marinens observatorium i Washington, D.C., hvor koordinert universell tid (UTC) beregnes, har et portrett av Urania. Et treningsfartøy i den nederlandske marinen heter Hr.Ms. «Urania», og den nederlandske marinen har hatt et skip med dette navnet fast siden 1832.
Poliodes roseicornis

Utseende

En liten tiil middelsstor (vingespenn 40-60 millimeter), grå svermer.
Forvingen er tannete langs ytterkanten, fargen er ganske variabel - noen er nesten ensfarget grå, andre har mer markerte tegninger. Hos de fleste kan ma se et mørkt, mer eller mindre trekantet felt midt på forkanten og en buet siksak-tverrstrek i den ytre delen. Bakvingen er lysgrå.

Levevis

Denne arten lever på tørr buskmark.

Utbredelse

Arten er utbredt i de tørre områdene i Etiopia, Kenya og Somalia.
Philodromus margaritatus

Utseende

Philodromus margaritatus er en langbeint edderkopper. Kroppen er ganske flattrykket og er todelt i en bakkropp (abdomen) og en forkropp (prosoma eller cephalothorax). De åtte øynene er ganske små.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes genitalier, hos hunner epigynet og hos hanner pedipalpenes siste ledd.

Levevis

Philodromus margaritatus er en aktiv jeger og bygger ikke fangstnett, men jakter ute i det fri. Den lever ofte i trær og kan være godt kamuflert når den sitter stille på barken. Den noe flattrykte kroppen gjør at den kan skjule seg under løs bark og lignende. Hunnen spinner en eggsekk av edderkoppsilke, hvor hun legger eggene og selv vokter over dem til de klekkes.
Rape (landinndeling)

Rape var en tradisjonell betegnelse for inndeling og måling landområder i fylket Sussex i England i middelalderen. Hver rape var delt inn flere hundreder, altså herred.

Etymologi

«Rape» betyr voldtekt på moderne engelsk, men det moderne ordet har ingenting med det tradisjonelle betegnelsen som går tilbake til før den normanniske erobringen i det angelsaksiske England. En foreslått betydning av ordet er det islandske områdebetegnelsen hreppr, men det ble avvist i New English Dictionary. En mer sannsynlig forklaring er fra det angelsaksiske begrepet rap, moderne engelsk rope, norsk reip (tau), ettersom reip ble benyttet for å måle opp landområder.
Ved tiden rundt Dommedagsboken, ca. 1080, var Sussex delt inn i rapene Arundel, Bramber, Chichester, Hastings, Lewes og Pevensey. Hver av disse var sentrert rundt en borg eller festning som hadde en enkel sheriff og gikk som en landstripe, nord-sør, fra grensen av Surrey ned til Den engelske kanal. Festningene Arundel, Bramber og Lewes var lokalisert på steder med utsikt over elvene respektiv Arun, Adur og Ouse, mens ved Chichester, Hastings og Pevensey hadde utsikt over kysten. Denne formasjonen ble opprettet av Vilhelm Erobreren, antagelig for å beskytte ankomsten fra Normandie.
Baden bei Wien

Baden bei Wien (Baden ved Wien) er en by i delstaten Niederösterreich i Østerrike. Befolkningen var per 1. januar 2007 på 25 284 innbyggere, noe som gjorde byen til den 16. største i Østerrike. 
Baden bei Wien fikk byrettigheter i 1480.
Velsvik

Velsvik er ei grend i Volda kommune i Møre og Romsdal. Grenda har 58 innbyggere pr 2011, og ligger ved fylkesvei 652 mellom Lauvstad og Rovde.
Rudsetra

Rudsetra er en tidligere seter ved Harestua i Lunner kommune, Oppland. Det nåværende bygget på setertunet ble oppført som hytte i 1909, og var under andre verdenskrig et møtested for motstandsbevegelsen i Harestulia. Rudsetra fungerte som radiostasjon og skjulested for Milorg D13 og Secret Intelligence Service, og var også et viktig mottak for allierte flyslipp.
Hytta på Rudsetra er i stor grad bevart slik den var ved krigens slutt, og området ble fredet av Riksantikvaren 4. juli 2016. Fredningen omfatter hyttas interiør og eksteriør, samt nærområdet rundt hytta der en kan finne tufter etter den tidligere setra, røyser, og en liten kulp som ble laget for å bade og for å kjøle ned mat.
West Sirius

West Sirius er en halvt nedsenkbar borerigg som kan bore på havdyp større enn 10 000 fot. Riggen eies og drives av Seadrill. West Sirius ble levert 31. mars 2008 fra Jurong Shipyard i Singapore og har seks års kontrakt med Devon Energy for drift i Gulf of Mexico. West Sirius er den første av åtte dypvannsrigger som Seadrill har bestilt fra Jurong-verftet.
Den 24. juli 2008 startet Seadrills West Sirius på jobb for Devon Energy i Mexicogolfen. Ved Deepwater Horizon-utblåsningen lå West Sirius i nærheten av ulykkesbrønnen og fikk boreforbud. West Sirius ble brukt til å installere frittstående stigerør.
6. årtusen f.Kr.

(7. årtusen f.Kr. – 6. årtusen f.Kr. – 5. årtusen f.Kr.)
Råoljemotor

Råoljemotor, tungoljemotor eller oljemotor er en forbrenningsmotor som benytter råolje som drivstoff. Begrepet blir stort sett bare benyttet om stempelmotorer med så lav kompresjon at drivstoffet ikke selvantenner. Slike motorer blir ikke produsert lenger, i så fall er de bare av historisk interesse.

Ulike drivstofftyper

Mange av de tidlige råoljemotorene kunne benytte flere ulike typer drivstoff, som parafin, lampeolje, tran og ulike typer planteolje. Råoljemotorer var derfor multidrivstoffmotorer. Det som kjennetegnet de ulike typene drivstoff som ble brukt var at de ikke fordampet lett nok til at de kunne benyttes i forgassermotorer. Disse oljetypene ble derfor ofte omtalt som tungolje eller råolje.
Grunnen til at det ble utviklet råoljemotorer var at tungolje var mye billigere enn bensin. Dette bevirket at råoljemotorene kunne benyttes til oppgaver der bensinmotorene ikke var økonomiske. Mange råoljemotorer var stasjonære motorer som ble benyttet innen jordbruket for å drive treskeverk, møller og andre maskiner. At tungolje var mindre brannfarlig enn bensin og dampmaskiner var derfor et godt salgsargument.

Mer enn én type

På slutten av 1800-tallet var det utviklet mange forskjellige typer råoljemotorer, som glødehodemotorer, gløderørmotorer (som begge benyttet overflatetenning) og i en periode Hesselmanmotorer (som benyttet elektrisk tenning). Mange tyske og franske bedrifter produserte både en bensin- og en råoljeversjon av motorene sin . Men det var glødehodemotoren som viste seg å være den enkleste og mest driftssikre typen og som derfor etter hvert utkonkurrerte de andre tungoljemotortypene. Det ble produsert glødehodebåtmotorer til langt inn på 1960-tallet.
Parafinmotorer, som er forgassermotorer med forvarming av drivstoffet, kan ses på som en mellomting mellom de egentlige råoljemotorene (som kunne benytte ulike typer drivstoff) og forgassermotorene som benytter lettfordampelig drivstoff som bensin. Ettersom de har forgassere av samme type som bensinmotorer og ikke kan benytte alle slags tungoljer blir de ikke regnet som råoljemotorer.
Mozartkule

En mozartkule (ty.: Mozartkugel) er en sjokoladekonfekt, opprinnelig laget av konditoren Paul Fürst fra Salzburg i Østerrike i 1890. Den ble oppkalt etter Wolfgang Amadeus Mozart som var født i Salzburg. Sjokoladekonfektens opprinnelige navn var Mozart bonbon.

Den opprinnelige mozartkulen

Konditormester Paul Fürst, kom i 1884 til Salzburg, hvor han åpnet et konditori  i Brodgasse nr. 13.

Navnet

I 1890 ble mozartkulene raskt kopiert av andre konditorer i byen. Det fortsatt eksisterende konditori Holzermayer und Schatz solgte rundt 1900 konfektkuler under navnet mozartkuler. Det var et navn som ble hengende fast.

Produsenter av mozartkuler

Den gamle håndverksmessige produksjon av mozartkuler skjer i Salzburg i  flere konditorier, som Konditorei Dallmann i St. Gilgen på Wolfgangssee som også produserer kuler håndlaget etter den opprinnelige oppskriften.
Det finnes en rekke industrielle produsenter av mozartkulen som ikke alle følger nøyaktig den opprinnelige oppskriften, men produserer forskjellige varianter. I selskapet Mirabell er mozartkulene grønne marsipankuler omgitt av både lys og mørk nougat. Fra andre produsenter er nougatkjernen på innsiden, og marsipanen utenpå varianter med både lys og mørk overtrekkssjokolade. 
De to ledende industrielle produsenter er Paul Reber GmbH og Co. KG fra Bad Reichenhall i Bayern i Tyskland og Mirabell i Grödich i Salzburg, som er et datterselskap av Kraft Foods. I Wien finnes produsentene Hofbauer (eiet av det sveitsiske selskapet Lindt & Sprüngli), samt Manner som produserer «Østerrikske Mozartkugeln av Victor Schmidt».

Mozartkuler i kulturen

I TV-programmet Absolutt norsk ble det delt ut mozartkuler som ekstrapoeng for sjarm.
Nye historikere

De nye historikerne (hebraisk: ההיסטוריונים החדשים) er en gruppe israelske historikere som har satt seg for å omskrive israelsk og sionistisk historie. Fellestrekket blant de nye historikerne er at de utfordrer nøkkelpunkter i Israels tradisjonelle fremstilling av hendelsene før og under Israels uavhengighetskrig, og arabernes vilje til fred. Israel blir tilskrevet hovedansvaret for i Nakba, palestinernes masseflukt under krigen 1947–1948. Blant de viktigste nye historikerne er Ilan Pappe, Benny Morris og Avi Shlaim.
De nye historikernes utgivelser reflekterer en rekke standpunkter. Generelt mener de imidlertid at den sionistiske bevegelsens mål om en jødisk stat bare kunne gjennomføres ved å fordrive palestinske arabere, i motsetning til det rådende synet i Israel om at fordrivelser verken var nødvendig for å etablere staten eller ønsket av de sionistiske lederne. Et særlig viktig punkt er at de fleste palestinske flyktningene fra 1948 ble tvunget på flukt heller enn å reise frivillig, slik tidligere israelske historikere hevder. Det er imidlertid ingen enighet om at de jødiske lederne planla eller organiserte denne fordrivelsen. De påpeker også de arabiske landenes ansvar for palestinernes skjebne. Benny Morris hevder i The Birth of the Palestinian Refugee Problem Revisited (1988) at utdrivelsene kom som resultat av militær nødvendighet, siden palestinske geriljastyrker brukte landsbyer som baser. Dermed måtte landsbyene tømmes for å sikre den militære situasjonen. Dette synet er i strid med Avi Shlaim, som i The Ethnic Cleansing of Palestine (2006) hevder at utdrivelsene var planlagt på forhånd, og at den militære situasjonen gav en unnskyldning for å utføre Sionistenes program om Transfer - sikring av staten Israels territorielle utvidelse, etniske balanse, og klargjøre landområder for jødiske kolonister. De er også uenige i hvorvidt utdrivelsene bør defineres som etnisk rensning - Morris bruker uttrykket 'expultions', og har i ettertid uttrykt sympati og støtte til Israels handlinger.
Selv om de faglig sett representerer en enhet er de uenige i forhold til hvordan konflikten kan løses. Mens Shlaim og Pappe støtter mener at hovedansvaret ligger hos Israel og setter spørsmålstegn ved statens karakter, fremstår Morris som en sionist og mener hovedansvaret for konflikten ligger hos palestinerne og deres ledere. En annen ny historiker, Shlomo Ben-Ami satt endog i Ehud Baraks regjering først som sikkerhetsminister, senere som utenriksminister.
Zodiac (film)

Om filmen

Zodiac ble meget godt mottatt av anmelderne, noe som gjenspeiles i at den har fått 89 % på Rotten Tomatoes. 
Filmen ble ikke så populær i USA. Den innbrakte $84,7 millioner på verdensbasis, hvorav $33 millioner i USA. Den havnet på 63-plass over de mest innbringende filmene på verdensbasis i 2007 og på 81-plass i USA.
Produksjonen startet 12. september 2005 og ble fullført i februar året etter.